**សិទ្ធិមាតាបិតា/អាណាព្យាបាល និយាយច្រើនភាសា**

ជូនចំពោះ មាតាបិតា/អាណាព្យាបាលសិស្ស

យើង​ខ្ញុំ​ចង់​បញ្ជាក់ឲ្យ​ច្បាស់​ថា អ្នកបានដឹង​អំពី​សិទ្ធិ​របស់អ្នក នៅក្នុងសាលារៀន​សាធារណៈរបស់រដ្ឋមេន ។

អ្នក​មានសិទ្ធិ​ស្នើសុំជំនួយភាសា (ការ​បកប្រែផ្ទាល់មាត់ និងបកប្រែមិនផ្ទាល់​មាត់) ពីសាលា បើទោះបីជាកូនរបស់អ្នក​ចេះនិយាយភាសា​អង់គ្លេស​បាន​ស្ទាត់ជំនាញក៏ដោយ ។ សាលានឹង​ផ្តល់​សេវាបកប្រែជូនអ្នកដោយឥតគិតថ្លៃ ។

អ្នក​មានសិទ្ធិទទួល​បានសេវាបកប្រែភាសាផ្ទាល់មាត់ និងមិនផ្ទាល់មាត់ ពីអ្នក​ផ្តល់​សេវាដែល​មាន​ជំនាញ​វិជ្ជាជីវៈ ។ សាលាមិនសំអាង ឬមិនប្រើកូនអ្នក បងប្អូន មិត្តភក្តិ ឬបុគ្គលិកសាលា​ដែល​មិន​​បាន​ទទួល​ការ​បណ្តុះបណ្តាលផ្នែក​បកប្រែភាសា ឲ្យបកប្រែផ្ទាល់មាត់ ឬមិនផ្ទាល់​មាត់ដល់ មាតាបិតា/អាណាព្យាបាល​សិស្សឡើយ ។

អ្នក​មានសិទ្ធិទទួលព័ត៌មានពីសាលា ដោយប្រើភាសាដែលអ្នកចេះ​ អំពីកម្មវិធី សេវា ឬសកម្មភាព​ណាមួយ ដែលត្រូវបានអំពាវនាវឲ្យមានការយកចិត្តទុកដាក់ ពីមា​តាបិតា/អាណាព្យាបាលសិស្សដែលចេះភាសាអង់គ្លេសស្ទាត់ជំនាញ ។

ត្រង់​នេះគឺមិនកំណត់​តែចំពោះព័ត៌មាន​ដែល​ពាក់​ព័ន្ធនឹង ៖

* ការ​ចុះឈ្មោះ និងចូលរៀននៅសាលា
* នីតិវិធីតវ៉ា និងសេចក្តីជូនដំណឹងអំពីកម្មវិធីមិន​ប្រព្រឹត្តិរើសអើងរបស់សាលា
* កម្មវិធីជំនួយភាសា
* សៀវភៅជំនួយដល់មាតាបិតា/អាណាព្យាបាល​សិស្ស
* ប័ណ្ណរបាយការណ៍
* កម្មវិធីសិស្សពូកែ និងសិស្សមានទេពកោសល្យ
* នីតិវិធី និងគោលនយោបាយវិន័យសិស្ស
* សាលាពិសេសឯករាជ្យ និងសាលាសាធារណៈឯកជន
* ការ​អប់​រំពិសេស និងសេវាពាក់ព័ន្ធ និង
* ការ​ស្នើសុំការអនុញ្ញាតពីមាតាបិតា/អាណាព្យាបាលសិស្ស ដើម្បីប្រជុំពិភាក្សាអំពីការ​ចូលរួមក្នុងសកម្មភាព​សាលារបស់សិស្សទទួល​សេវា​អប់​រំពិសេស
* ការ​ប្រជុំមាតាបិតា/អាណាព្យាបាលសិស្ស ជាមួយគ្រួ
* ប័ណ្ណអនុញ្ញាត

សម្រាប់​ព័ត៌មាន​បន្ថែម សូមអាន​ឯកសារ​ការពិតពីក្រសួង​យុត្តិធម៌ និងក្រសួង​អប់​រំសហរដ្ឋ​អាមេរិក (US Department of Justice and Department of Education)៖ <https://www2.ed.gov/about/offices/list/ocr/docs/dcl-factsheet-lep-parents-201501.pdf>